Jonavos sporto, sveikatingumo ir pramogų kompleksas
Jonavos rajono savivaldybės sporto, sveikatingumo ir pramogų kompleksas (JSSPK) - sporto, sveikatingumo ir pramogų kompleksas Jonavoje; sporto bazė, įkurta teritorijoje, esančioje tarp Varnutės upės tvenkinio, Joninių slėnio ir Žeimių gatvės. Adresas: Žeimių g. 17, Žeimių g. 17A. Bendras plotas: 12,29 ha. Sporto, sveikatingumo ir pramogų kompleksą sudaro universali sporto salė, Sporto ir pramogų centras, renovuojamas stadionas bei Joninių slėnis. Komplekso pastatai - abipus pėsčiųjų tako (pėsčiųjų takas tarsi apjungia pastatus ir formuoja vientisą kompleksą).